***ΣΧΕΔΙΟ ΥΠΟΒΟΛΗΣ ΕΡΕΥΝΗΤΙΚΗΣ ΕΡΓΑΣΙΑΣ***

**ΣΧΟΛΙΚΗ ΜΟΝΑΔΑ: ΜΟΥΣΙΚΟ ΣΧΟΛΕΙΟ ΑΓΡΙΝΙΟΥ Σχ. Έτος: 2019 - 2020**

**ΤΙΤΛΟΣ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ Β’ ΛΥΚΕΙΟΥ:**

**Αγγλικό Θέατρο 20ου αιώνα:**

***The Caretaker* του Harold Pinter**

**ΠΑΙΔΑΓΩΓΙΚΗ ΔΙΑΔΙΚΑΣΙΑ**

1. **ΣΚΟΠΟΣ ΕΡΕΥΝΑΣ ΚΑΙ ΕΡΕΥΝΗΤΙΚΑ ΕΡΩΤΗΜΑΤΑ:**

**ΣΚΟΠΟΣ:**

|  |
| --- |
| * Να μελετηθεί ένα σημαντικό θεατρικό έργο – ορόσημο του 20ου αιώνα
* Να συγκεντρωθεί και να μελετηθεί υλικό σχετικό με τη σημασία του συγκεκριμένου θεατρικού έργου
* Να εμπλακούν οι μαθητές στη διαδικασία «παραγωγής» μιας θεατρικής παράστασης
 |

**ΕΡΕΥΝΗΤΙΚΑ ΕΡΩΤΗΜΑΤΑ:**

|  |
| --- |
| Στην παρούσα Ερ.Ερ. θα μας απασχολήσουν τα ακόλουθα ερευνητικά ερωτήματα:* Ποιες οι ιστορικές – πολιτικές δυνάμεις/συγκυρίες που γέννησαν το νεωτερικό θεατρικό είδος που καθιέρωσε ο Πίντερ – μια νέα «φόρμα» που συνέχισε την πρωτοπορία του «Θεάτρου του Παραλόγου» και την εξέλιξε σ’ αυτό που έχει επικρατήσει να ονομάζεται «Pinteresque»;
* Ποιες αλλαγές επήλθαν στο σύγχρονο Θέατρο μετά τον *Επιστάτη*;
* Γιατί το συγκεκριμένο θεατρικό έργο «άγγιξε» την εποχή του και αφορά και μας ακόμα και σήμερα, με τον Pinter να συγκαταλέγεται στους στυλοβάτες του σύγχρονου θεάτρου και να θεωρείται ως ο θεατρικός συγγραφέας με τη μεγαλύτερη επιρροή στο μεταπολεμικό θέατρο;
* Υπάρχουν άλλα έργα τέχνης, παλιότερα ή πιο σύγχρονα, που πραγματεύονται αντίστοιχα θέματα;
 |

**Β. ΣΥΝΟΠΤΙΚΗ ΑΙΤΙΟΛΟΓΗΣΗ ΤΟΥ ΘΕΜΑΤΟΣ (κριτήρια επιλογής θέματος, συσχέτιση με διδασκόμενα μαθήματα, αναμενόμενα μαθησιακά οφέλη κ.λ.π., ενδεικτικά μέχρι 300 λέξεις).**

|  |
| --- |
| Το έργο του Harold Pinter, *Ο Επιστάτης* συγκαταλέγεται στα έργα της παγκόσμιας πολιτιστικής κληρονομιάς και κατέχει ξεχωριστή θέση στη δραματουργία. «Γεννημένο» μέσα από τις στάχτες του Β’ Παγκοσμίου Πολέμου και έχοντας ως κοντινό φόντο το ψυχροπολεμικό κλίμα που διαμορφώθηκε στη συνέχεια, φιλοσοφεί πάνω στις ανθρώπινες σχέσεις και τις δυνάμεις που τις διαμορφώνουν:* οι μάχες και οι αψιμαχίες που γίνονται για τον έλεγχο
* η πάλη για εξουσία
* το ναρκοπέδιο που μπορεί να είναι ένας φαινομενικά «αθώος» διάλογος
* οι λέξεις που χρησιμοποιούνται σαν όπλα
* η ολισθηρότητα της μνήμης και του ανθρώπινου χαρακτήρα
* ο υπαρξιακός φόβος του ανθρώπου όπως διαμορφώνεται μέσα από την διάχυτη ανησυχία και την ασάφεια της ζωής στο δεύτερο μισό του 20ου αιώνα – αυτό το δυσοίωνο της καθημερινότητάς μας
* το ταξικό σύστημα και η αναποτελεσματικότητα της διακυβέρνησης – μια σαφής αναφορά σε μια εξουσία που καταπιέζει, αλλοιώνει και καταστρέφει τους ανθρώπους
* ο πόνος, η ενοχή και η βία που ελλοχεύουν σε έναν επιφανειακά απόλυτα τακτοποιημένο κόσμο
* η οικοδόμηση της ταυτότητας και της ετερότητας
* οι απέλπιδες προσπάθειες του ανθρώπου να συμβιώσει και να συνυπάρξει αρμονικά και η αναπόφευκτη σύγκρουση

Επειδή στη διάρκεια της ζωής μας, μέσα στις μεγάλες δυσκολίες που θα συναντήσουμε, όλοι μας θα έρθουμε αντιμέτωποι με αυτήν την πραγματικότητα, αλλά και επειδή θα χρειαστεί να καταλάβουμε ότι δεν είμαστε οι μόνοι μας που την βιώνουμε, αλλά ότι υπάρχει μια πανανθρώπινη, αλλά και διαχρονική διάσταση σ’ αυτή, κρίνουμε ότι είναι σημαντικό, μέσα από αυτό το πολύ ιδιαίτερο θεατρικό έργο, να συναντήσουμε τους συνανθρώπους μας στις ώρες της δικής τους συνειδητοποίησης και πάλης.Με βάση τα παραπάνω, τα **κριτήρια επιλογής του θέματος** αφορούν:* στη σπουδαιότητα του υπό μελέτη θέματος,
* στα ενδιαφέροντα των μαθητών του Μ.Σ.Α. για τη μουσική και την τέχνη γενικότερα,
* στην πρωτοτυπία της μελέτης των πολιτιστικών και φιλοσοφικών ρευμάτων όπως αυτά καταγράφονται μέσα από το συγκεκριμένο θεατρικό έργο,
* στη σχετική με το θέμα βιβλιογραφία

**ΣΥΝΔΕΣΗ ΜΕ ΑΝΑΛΥΤΙΚΟ ΠΡΟΓΡΑΜΜΑ**Η Ερ.Ερ. συνδέεται άμεσα με το μάθημα των Αγγλικών, της Ιστορίας, της Λογοτεχνίας, της Φιλοσοφίας και της Μουσικής που διδάσκονται οι μαθητές. Ταυτόχρονα προσεγγίζονται διδακτικοί στόχοι των πεδίων «Τέχνη και Πολιτισμός» και « Ανθρωπιστικές και Κοινωνικές Επιστήμες» μέσα από την επεξεργασία θεμάτων που αφορούν στην παγκόσμια πολιτιστική παραγωγή. Επίσης, η μελέτη του συγκεκριμένου θέματος, αφενός θα δώσει τη δυνατότητα στους μαθητές να ασχοληθούν με το θεατρικό αυτό έργο σε θεωρητικό και πρακτικό επίπεδο, και αφετέρου θα παρακινήσει τους μαθητές να χρησιμοποιήσουν την αγγλική γλώσσα για να εργαστούν πάνω στο θέμα, και θα τους βοηθήσει να αναπτύξουν μια μεγαλύτερη κατανόηση για όσα συμβαίνουν σ’ όλους τους ανθρώπους απ’ όπου κι αν προέρχονται και σε οποιαδήποτε εποχή.**ΑΝΑΜΕΝΟΜΕΝΑ ΜΑΘΗΣΙΑΚΑ ΟΦΕΛΗ****Μέσω της παρούσας Ερ.Ερ. αναμένεται:*** Να κατανοήσουν οι μαθητές την αξία του συγκεκριμένου έργου, αλλά και του θεάτρου ως λογοτεχνικού είδους.
* Να διερευνήσουν τις ιστορικές, κοινωνικές, πολιτικές και οικονομικές συνθήκες «γέννησης» του συγκεκριμένου θεατρικού έργου.
* Να ασκηθεί η κριτική τους ικανότητα στη συλλογή και επεξεργασία πληροφοριών γύρω από το υπό διερεύνηση θέμα.
* Να αυξηθεί το ενδιαφέρον τους για γεγονότα της παγκόσμιας ιστορίας που συντέλεσαν στη «γέννηση» συγκεκριμένων καλλιτεχνικών ρευμάτων, όπως είναι για παράδειγμα «Το Θέατρο του Παραλόγου» ή η Σύγχρονη Πρωτοπορία
* Να επισημάνουν συγκριτικά, παράλληλα ή αντίθετα, χαρακτηριστικά της ελληνικής καλλιτεχνικής παραγωγής με την αντίστοιχη αγγλόφωνη.
* Να συνειδητοποήσουμε όλοι μας τον κοινό μας «τόπο», άσχετα από τον τόπο καταγωγής μας, και να αναπτύξουμε ενσυναίσθηση.
* Να ακονιστούν οι αναλυτικές δεξιότητες των μαθητών και να ασκηθούν οι ίδιοι στην εξαγωγή συμπερασμάτων.
* Να μάθουν οι μαθητές να συνεργάζονται, ενεργοποιώντας υπάρχουσες γνώσεις για να αποκτήσουν νέες.
* Να μάθουν να συνθέτουν μια γραπτή εργασία ακολουθώντας τα πρότυπα της επιστημονικής κοινότητας.
* Να μάθουν να συνεργάζονται για το «ανέβασμα» μιας θεατρικής παράστασης.
 |

**Γ. ΕΝΔΕΙΚΤΙΚΗ ΠΕΡΙΓΡΑΦΗ ΜΕΘΟΔΟΥ ΠΟΥ ΘΑ ΑΚΟΛΟΥΘΗΘΕΙ (μέχρι 200 λέξεις)**

|  |
| --- |
| Η εργασία θα δομηθεί σε τέσσερις ενότητες:1. Μία ομάδα θα ασχοληθεί με το ιστορικό – κοινωνικό – πολιτικό πλαίσιο παραγωγής του συγκεκριμένου θεατρικού έργου
2. Η δεύτερη ομάδα θα ερευνήσει τις καινοτομίες που εισήγαγε με το έργο αυτό ο Pinter στο σύγχρονο θέατρο και την επίδραση που είχε στην μετέπειτα θεατρική παραγωγή (και όχι μόνο)
3. Η τρίτη ομάδα θα καταγράψει άλλες μορφές τέχνης (μουσική, τραγούδια,

πίνακες, ποίηματα, άλλα λογοτεχνικά είδη) που πραγματεύονται παρόμοια με του θεατρικού έργου θέματα1. Και όλοι μαζί θα ετοιμάσουν μια (μικρή) παράσταση για να παρουσιάσουν το

έργο και σε ένα ευρύτερο κοινό |

**Δ. ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ (μέχρι 200 λέξεις)**

|  |
| --- |
| **ΣΕ ΕΠΙΠΕΔΟ ΓΝΩΣΕΩΝ**∞ Να γνωρίσουν μια σημαντική περίοδο του παγκόσμιου θεάτρου που γεννήθηκε μέσα από μια κρίσιμη καμπή της ιστορίας.∞ Να γνωρίσουν την πολιτιστική παραγωγή της εποχής και τo ιστορικό – οικονομικό – κοινωνικό πλαίσιο μέσα στο οποίο αυτή δημιουργήθηκε. ∞ Να μάθουν τα στάδια σύνθεσης μιας εργασίας και τη φιλοσοφία που διέπει τη συγγραφή της.**ΣΕ ΕΠΙΠΕΔΟ ΔΕΞΙΟΤΗΤΩΝ**∞ Να συνεργαστούν και να δουλέψουν σε ομάδες. ∞ Να αναζητήσουν πληροφορίες τόσο στη μητρική, όσο και στην αγγλική γλώσσα και από το σχετικό υλικό να συνθέσουν τη δική τους προσέγγιση πάνω στο θέμα.∞ Να αναπτύξουν κριτική ικανότητα και την ικανότητα επιλογής – σύνθεσης – αξιολόγησης πληροφοριών. ∞ Να μάθουν να δημιουργούν μια εργασία στον υπολογιστή και να παρουσιάζουν το τελικό προϊόν της εργασίας τους.∞ Να συνεργαστούν για να «στήσουν» μια παράσταση.**ΣΕ ΕΠΙΠΕΔΟ ΣΤΑΣΕΩΝ**∞ Να αναπτύξουν τη συμμετοχή και την υπευθυνότητά τους στη διαδικασία της μάθησης.∞ Να εκτιμήσουν την αξία ενός διαχρονικού θεατρικού έργου με πανανθρώπινο ενδιαφέρον.∞ Να μάθουν να ανακαλύπτουν στο παρελθόν, αλλά και στο διαφορετικό, κάτι από τον εαυτό τους και την εποχή τους.∞ Να αναθεωρήσουν κάποιες αρχές τους και να γίνουν πιο δεκτικοί στο διαφορετικό. |

**Στ. ΕΝΔΕΙΚΤΙΚΗ ΒΙΒΛΙΟΓΡΑΦΙΑ**

|  |
| --- |
| **Pinter, Harold.** *Ο Επιστάτης,*Εκδόσεις Ηριδανός, Αθήνα, 2012.**ΔΙΑΔΙΚΤΥΑΚΗ**<https://en.wikipedia.org/wiki/Harold_Pinter><https://en.wikipedia.org/wiki/The_Caretaker><https://www.bfi.org.uk/news-opinion/news-bfi/features/harold-pinter-caretaker><https://www.youtube.com/watch?v=4e6x5j_JKWA><http://www.avgi.gr/article/10971/1804771/-eisai-idios-me-ton-adelpho-tou-theiou-mou-e-e-elleipse-tou-patera-><https://www.clickatlife.gr/theatro/story/1641><https://www.tovima.gr/2008/12/28/culture/xarolnt-pinter-o-koryfaios-toy-monternismoy/><https://www.protothema.gr/culture/article/345948/o-epistatis-tou-harold-pider-ginetai-o-giorgos-kimoulis-/><https://www.lifo.gr/guide/culturenews/theater/40921>[http://www.toperiodiko.gr/χάρολντ-πίντερ-συνέλαβε-την-ανησυχία/#.XYx3VUYzbIU](http://www.toperiodiko.gr/%CF%87%CE%AC%CF%81%CE%BF%CE%BB%CE%BD%CF%84-%CF%80%CE%AF%CE%BD%CF%84%CE%B5%CF%81-%CF%83%CF%85%CE%BD%CE%AD%CE%BB%CE%B1%CE%B2%CE%B5-%CF%84%CE%B7%CE%BD-%CE%B1%CE%BD%CE%B7%CF%83%CF%85%CF%87%CE%AF%CE%B1/#.XYx3VUYzbIU) |